User:RimKrim/sandbox

= Pragiedruliai = Pragiedruliai - kūrybiškumo centras atidarytas 2023 m. geguės 13 d. Skaistakalnio parke, Panevėžyje. Centras įsikūrė rekonstruotoje poeto, advokato Juozo Čerkeso-Besparnio sodyboje. 2024 m. balandžio 27 d. įvyko finalinis Pragiedrulių atidarymas, kurio metu duris atvėrė ir modernus 350 kv. m. stiklinis sodybos priestatas.

Analogų mieste neturinčiame Pragiedrulių centre veikia dailės, tekstilės dizaino, taikomojo teatro, audio-video ir alternatyviosios fotografijos studijos, parodų erdvė, organizuojami bendruomenės renginiai. Įamžinant J. Čerkeso-Besparnio pomėgius ir vertybes kūrybiškumo centro teritorijoje įrengtas vienintelis toks mieste bendruomenės sodas. Vykdoma rezidencijų programa leidžianti užsienio menininkams kurti ir gyventi Panevėžyje.

Pragiedruliai yra 2024 m. gegužės mėn. atidaryto naujausio Lietuvoje šiuolaikinio meno muziejaus Stasio Eidrigevičiaus menų centro padalinys.

Pragiedruliai aktyviai bendradarbiauja su kitomis kultūros įstaigomis, kaip teatru „Menas“ bei Panevėžio muzikiniu teatru, įvairiomis miesto mokyklomis, bendruomenėmis.

Sodybos istorija
1926 m. 9 ha sklype, buvusio Skaistakalnio dvaro teritorijoje, iš rusijos grįžusio J. Čerkeso iniciatyva, pastatytas tuo met modernus raudonų plytų sodybos namas. Jo teritorijoje, Žagienio upelio vingyje, iškilo visuomenininko puoselėjamas sodas, o sodybai suteiktas „Pragiedrulių“ vardas. Joje neretai rinkdavosi miesto menininkai, literatai, kita inteligentija. Su šeima J. Čerkesas sodyboje gyveno iki 1949 m., nuo tada raudonų plytų namas ne kartą keitė šeimininkus iki kol buvo apleistas. 1994 m. sodybai suteiktas architektūros paminklo statusas. 2016 m. paskelbtas projekto konkursas, kuriuo siekiama sutvarkyti Skaistakalnio parką ir rekonstruoti bei kultūrinei veiklai pritaikytti J. Čerkeso Pragiedrulių sodybą. Jo dėka pastate veikia ir būrius žmonių vėl pritraukia kūrybiškumo centras Pragiedruliai.